                                                    Anexa nr. 3  
Înregistrat la Primaria Deta





Nr.______/___________
PROIECT CONTRACT  DE  CONCESIUNE

 PĂRȚI CONTRACTANTE

Orașul  Deta,  cu sediul în localitatea Deta, str. Victoriei, nr. 32, cod fiscal 2503378, reprezentat de primar  Roman Petru, în calitate de CONCEDENT 

și

______________________________________cu sediul în __________________________________________ , judetul _______________,

telefon_______________, fax_____________, e-mail______________ înmatriculata la Oficiul Registrului Comerțului sub nr. de ordine în registrul comerțului _________________________________, Cod Unic de Înregistrare ________________, conform Certificatului de Înregistrare seria ____ nr._________, reprezentată prin ____________________ cu domiciliul _______________________, str.__________________________ nr., jud._________  , având funcția de_____________, în calitate de CONCESIONAR.

În conformitate cu H.C.L. Deta  nr.________din____________ şi a Raportului procedurii de licitaţie publică nr.______/__________, a intervenit prezentul contract de concesiune.
I.  ACTELE CONTRACTULUI

Art.1. Constituie anexe la prezentul contract  de concesiune, următoarele documente:

- Hotărârea Consiliului Local Deta nr._______________
- Raportul procedurii de licitație publică nr.____________________  
- Oferta __________________                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                        
II.OBIECTUL CONTRACTULUI

Art. 2.1. Obiectul contractului îl constituie concesionarea terenului proprietate privată a oraşului Deta, înscris în CF nr................, nr.top./cad...................,  în suprafață de............ mp., nu a fost revendicat în baza Legii nr. 10/2001, a Legii nr. 247/2005,  nu este grevat de sarcini și nu face  obiectul vreunui litigiu.
Art. 2.2. Bunul concesionat - teren va fi folosit de către concesionar pentru construire de obiective de investiții reglementate prin UTR (unitate teritorială de referință) IS - Zona institutii publice, comerț, servicii , fiind premisă utilizarea funcțională și regim de înălțime conform UTR IS din PUG Deta aprobat..

Art. 2.3.Concedentul predă concesionarului bunul concesionat la data semnării contractului de concesiune. Predarea-primirea bunului concesionat se va consemna în procesul-verbal de predare-primire care va fi încheiat de părtile contractante, semnat și ștampilat de ambele părți contractante.

III. DURATA CONTRACTULUI DE CONCESIUNE
Art. 3.1. Prezentul contract de concesiune se încheie pe o perioadă de 49 ani, cu posibilitatea de prelungire prin act adiţional, pentru o perioadă egală cu cel mult jumătate din durata sa iniţială, dacă sunt întrunite, cumulativ, următoarele condiţii:

a) concesionarul a achitat redevența la termenele convenite;
b) concesionarul a respectat, fără excepţii, toate celelalte clauze contractuale;
c) concesionarul nu este înregistrat cu debite la bugetul de stat, bugetul local, bugetul     asigurărilor sociale de stat, bugetele fondurilor speciale, etc.;
d) concesionarul nu a fost sancţionat vreodată prin acte ale organelor abilitate să controleze modul în care a folosit terenul;
e) concesionarul nu se află în procedura de dizolvare ori lichidare, după caz;
f) concesionarul nu se află în procedura insolvenţei;
g) concesionarul prezintă dovada solvabilităţii.







IV. PREȚUL CONCESIUNII
Art. 4.1. Prețul concesiunii, respectiv  redevența este de ______ lei/mp./an. 
Art. 4.2. Concesionarul va plăti redevența începând cu data semnării contractului.

Art. 4.3. Redevența va fi modificată prin Hotărâri ale Consiliului Local Deta. Concedentul își rezervă dreptul ca după realizarea utilităților în zonă (parțială sau totală) să modifice cuantumul redevenței, prin Hotărâre a Consiliului local, pe baza unui raport de evaluare întocmit de un evaluator autorizat, însușit de Consiliul local Deta.de asemenea, cuantumul redevenței poate fi influențat de rata inflației, pe baza Hotărârii Consiliului local. 
V. MODALITATILE DE PLATĂ
Art. 5.1. Prețul concesiunii este___________ de lei/mp./an şi va fi modificat prin HCL.

Plata redevenței se achită începând cu data predării terenul pe bază de proces - verbal de predare - primire, trimestrial cel mai târziu până la expirarea lunii pentru care se face plata, ultima rată pe 25.11. a anului în curs şi va fi modificat prin HCL.

 În cazul nerespectării acestui termen se vor percepe penalități de întârziere în cuantumul stabilit prin contract..
Art. 5.2. Plata redevenței se suportă de către concesionar și se achită în numerar la casieria Primăriei orașului, sau în contul RO74TREZ62421A300530XXXX, Trezoreria Deta.
Art. 5.3. Neplata redevenței sau executarea cu o întârziere mai mare de 90 de zile a acestei obligații autorizează concedentul de plin drept (fară notificare prealabilă și fără intervenția instanței) prezentul contract.
Art. 5.4. Neplata la termen a redevenței atrage o majorare de întârziere de 1% pe lună sau fracține de lună asupra sumei datorate.

Art. 5.6. Totalul penalităților pentru întârziere poate depăși cuantumul sumei asupra căreia sunt calculate.

VI. OBLIGAŢIILE ŞI RĂSPUNDEREA PĂRŢILOR:

Art.6. Obligaţiile părţilor

6.1.  Obligaţiile concedentului sunt:
a) să  predea terenul concesionat către concesionar pe bază de proces-verbal de predare-primire în termen de 30 zile de la semnarea contractului de concesiune;

 b) să nu modifice în mod unilateral contractul de concesiune, în afară de cazurile prevăzute expres de lege;

 c) să nu îl tulbure pe concesionar în exerciţiul drepturilor rezultate din prezentul contract de concesiune;
 d) concedentul este obligat să întreprindă tot ceea ce este necesar pentru a asigura în mod constant concesionarului folosinţa liniştită şi utilă a terenului concesionat, fiind dator să se abţină de la orice fapt care ar împiedica, diminua sau stânjeni folosinţă concesionarului asupra bunului concesionat; 

 e) concedentul are obligaţia de a-l garanta pe concesionar contra tulburărilor de drept provenite din fapta terţilor:
 - dacă un terţ pretinde vreun drept asupra bunului dat în concesiune, concedentul este dator să îl apere pe concesionar, chiar şi în lipsa unei tulburări de fapt;

 - dacă concesionarul este lipsit în tot sau în parte de folosinţă bunului, concedentul trebuie să îl despăgubească pentru toate prejudiciile suferite din această cauză;

 - pentru angajarea răspunderii concedentului pentru tulburările de drept, concesionarul trebuie să îl înştiinţeze pe concedent în timp util de ivirea acelor tulburări;

  - indiferent de gravitatea tulburării, dacă i-a comunicat-o concedentului, fără ca acesta să o înlăture de îndată, concesionarul poate cere o scădere proporţională a redevenței; dacă tulburarea este atât de gravă încât, dacă ar fi cunoscut-o, concesionarul nu ar fi contractat, el poate cere rezilierea contractului;

 - dacă nu îl înştiinţează pe concedent despre tulburările din partea terţilor, concesionarul va fi ţinut să îl despăgubească pe concedent de toate prejudiciile suferite ca urmare a necomunicării tulburării, el nu va fi însă ţinut la despăgubiri dacă dovedeşte că concedentul nu ar fi avut câştig de cauză sau că, având cunoştinţă de tulburare, nu ar fi acţionat;
 f) obligaţia de garanţie pentru vicii ascunse:
 -  concedentul garantează contra tuturor viciilor lucrului care împiedică sau micşorează folosirea lui;

  - concedentul  răspunde atât pentru viciile ascunse existente anterior încheierii contractului, cât şi pentru cele care provin din cauze ulterioare;

 - concedentul va răspunde pentru vicii ascunse chiar dacă a fost de bună-credinţă la încheierea contractului;

 - pentru viciile aparente, pe care concesionarul le-a cunoscut sau putea să le cunoască în momentul contractării, concedentul nu răspunde;

 - concedentul răspunde chiar dacă lucrul nu este absolut impropriu folosinţei, fiind suficient ca întrebuinţarea sa să fie astfel micşorată, încât să se poată presupune că concesionarul n-ar fi contractat sau ar fi plătit o redevență mai redusă, dacă ar fi cunoscut viciile; gravitatea viciilor se apreciază de instanţă;

  - dacă concedentul nu înlătură viciile în cel mai scurt termen, concesionarul are dreptul la o scădere proprţională a redevenței; în cazul în care viciile sunt atât de grave încât, dacă le-ar fi cunoscut, concesionarul nu ar fi luat imobilul în concesiune, el poate cere rezilierea contractului;

 - atunci când aceste vicii aduc vreun prejudiciu concesionarului, concednetul poate fi obligat şi la daune-interese, în afară de cazul când dovedeşte că nu le-a cunoscut şi că, potrivit împrejurărilor, nu era dator să le cunoască.

 Art. 6.2 Obligaţiile concesionarului sunt:

 a) obligaţia de a lua în primire bunul dat în concesiune, la termenul stipulat în contract, la locul unde se găseşte bunul în momentul încheierii contractului pe bază de  proces-verbal de  predare-primire;

 b) să achite redevenţa la  termenul scadent, în caz contrar să  suporte penalităţi şi daune.În caz de neexecutare a acestei obligaţii, concedentul poate cere executarea silită sau rezilierea contractului; părţile stipulează pactul comisoriu expres, în baza căruia, în caz de neplată a redevenței în termen de maximum 90 de zile de la data scadenţei, contractul este reziliat de drept, fără notificare prealabilă şi fără acţiune în justiţie. Dacă în termen de 90 de zile de la încetarea de drept a contractului, concesionarul nu eliberează terenul, aducându-l la forma inițială, toate bunurile mobile și imobile aflate pe acestea trec de drept în proprietatea concedentului, fără nici o despăgubire. Debitele restanțe se sting prin compensare.În situația în care concedentul apreciază că bunurile nu îi sunt utile, poate proceda la eliberarea terenului, fără notificarea concesionarului, cheltuielile urmând a fi suportate de către fostul concesionar.
c) să realizeze lucrările obiectivului de  investiţii, construire____________________,

pe baza autorizaţiei de construire eliberată de Primăria oraşului Deta
d) să solicite emiterea autorizaţiei de construire şi să înceapă construcţia în termen de cel mult un an de zile de la data încheierii prezentului contract;

e) să pună la dispoziţia organelor de control, la cerere, toate evidenţele şi informaţiile solicitate referitoare la terenul concesionat; 

f) să nu subconcesioneze, concesioneze sau să dea în folosință/administrarea altei persoane terenul ce face obiectul concesiunii;

g) să nu schimbe destinaţia terenului concesionat;

h) concesionarul se obligă să amenajeze şi să doteze terenul concesionat cu tot necesarul prevăzut de normele de prevenire şi stingere a incendiilor, să respecte normele PSI specifice activităţii pe care o prestează această activitate.În caz de incendiu este direct răspunzător de pagubele produse.

VII. ÎNCETAREA CONTRACTULUI DE CONCESIUNE
1. La expirarea termenului stabilit de părţi

1.1. contractul de concesiune încheiat pe durată determinată constituie în condiţiile legii titlu executoriu la expirarea teremenului.

2. Rezilierea pentru neexecutare de obligaţii

2.1. când, fără justificare, una dintre părţile contractului de concesiune nu îşi execută obligaţiile născute din acest contract, cealaltă parte are dreptul de a rezilia concesiunea, cu daune-interese, potrivit legii; neexecutarea trebuie să privească obligaţiile principale care să aducă vătămări ceilalte părţi;

3. Imposibilitatea folosirii bunului

3.1. dacă bunul este distrus în întregime (pieirea totală a bunului) sau nu mai poate fi folosit potrivit destinaţiei sale, concesiunea încetează de drept;

- contractul de concesiune încetează indiferent dacă pieirea lucrului este fortuită sau culpabilă; dacă există culpă, partea vinovată va fi obligată la daune-interese;

3.2. dacă pieirea lucrului este numai parţială sau posbilitatea folosirii lui există în pare, rezilierea este judiciară. În acest caz, concesionarul poate solicita în justiţie fie o scădere de preţ, corespunzătoare pieirii lucrului, fie, dacă partea pierită de lucru este atât de însemnată încât fără acea parte locatarul n-ar fi încheiat contractul, rezilierea contractului.

4. Desfiinţarea concesiunii
4.1. desfiinţarea titlului concedentului se poate realiza în multiple modalităţi: constatarea nulităţii, anulare, rezoluţiune, etc.

4.2. execepţie: concesiunea va continua să producă efecte şi după desfiinţare pe o durată stipulată de părţi, fără a se depăşi un an de la data desfiinţării concesiunii, însă numai dacă concesionarul a fost de bună- credinţă la încheierea concesiunii
5. Înstrăinarea lucrului concesionat
5.1. pentru a obţine încetarea contractului de concesiune, cumpărătorul trebuie să aducă la cunoştinţă concesionarului vânzarea intervenită, iar concesiunea va înceta la expirarea unui termen de două ori mai mare decât termenul de preaviz prevăzut la denunţarea unilaterală;

6. Moartea locatarului/Dizolvarea persoanei juridice

6.1. în cazul locaţiunii cu durată determinată, moştenitorii locatarulului pot denunţa contractul în termenul de 60 de zile de la data la care au luat la cunoştinţă de moartea locatarului şi existenţa locaţiunii.
6.2. în caz de dizolvare a persoanei juridice, locatorul constată încetarea de drept a contractului.

7. Denunţarea unilaterală de către concedent
Această modalitate de încetare a contractului are loc fără culpa concesionarului, ea fiind impusă de cauze obiective, care fac necesară o mai bună administrare a domeniului public, atunci când  interesul public o cere.  

VIII. FORȚA MAJORĂ
Art. 8.1. Forța majoră este constatată de o autoritate competentă.

Art. 8.2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta actionează.

Art. 8.3. Îndeplinirea contractului va fi suspendă în perioada de acțiune a forței majore, dar fară a prejudicia drepturile ce li se cuveneau părților până la apariția acesteia.

Art. 8.4. Partea contractantă care invocă forța majoră are obligatia de a notifica celeilalte părti, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

Art. 8.5. Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul sa notifice celeilalte părți încetarea de plin drept a prezentului contract, fără ca vreuna dintre părți să poată pretinde celeilalte daune-interese.

IX. LITIGII

Art. 9.1. Eventualele litigii care s-ar putea ivi în legatură cu acest contract ce vor fi soluționate pe cale amiabilă, iar dacă părțile nu cad de acord, vor fi soluționate de instantele de judecată competente.

X. ALTE TERMENE SI CONDIȚII

Art. 10.1. Pentru nerespectarea termenelor prevazute in acest contract, parte în culpă datorează celeilalte părți daune.

Art. 10.2 Pentru neîndeplinirea de către concedent a obligațiilor care îi revin in baza prezentului contract, concesionarul va putea fie să plătescă concedentului  redevența diminuată proporțional cu prejudiciul care i s-a produs, fie sa desfiinteze contractul.

Art. 10.3.Dacă concesionarul nu își îndeplineste obligatiile pe care si le-a asumat in contract, va plăti concedentului daune corespunzătoare prejudiciului produs.

Art. 10.4.Contractul se va desfiintăța ți concesionarul va plăti daunele corespunzatoare dacă prejudiciul pe care l-a produs concedentului este atat de grav încât continuarea contractului nu se mai justifică.

Prezentul contract s-a încheiat azi,_____________, în 3 (trei) exemplare originale, din care două exemplare pentru concedent și unul pentru concesionar. 

                                                                                  Anexă la contractul nr._____/______________

P R O C E S- V E R B A L

NR. _______/__________


ORAŞUL DETA, cu sediul în Deta. Victoriei, nr. 32, reprezentat de primar Roman Petru, prin persoanele desemnate pentru predare-primire, respectiv preluare a imobilelor-proprietate privată a orașului Deta,  în calitate de CONCEDENT,

şi

___________________________________, cu sediul în localitatea _____________________, 

județul ______________, în calitate de CONCESIONAR, 


am procedat la predarea/primirea bunului imobil - teren în suprafaţă  de_________ mp., este situat în Zona PUZ Termal inscris în  C.F. ______________, nr. top.__________________, 
Imobilul  se predă liber de sarcini şi în stare de a fi folosit conform contractului.


Prezentul proces- verbal, întocmit în 2 (două) exemplare constituie anexă la contractul de concesiune.

Predat,







Primit,

  CONCEDENT, 





            CONCESIONAR, 

ORAȘUL  DETA





________________________

               





           _________________________

